ალბერ ფერი
ალბერ ფერი (ფრანგ. Albert Fert; დ. 7 მარტი, 1938) — ფრანგი ფიზიკოსი, გიგანტური მაგნიტური წინაღობის ერთ-ერთი აღმომჩენი, რითაც გარდატეხა მოახდინა გიგაბაიტ მყარ დისკში. ამჟამად პარიზის უნივერსიტეტის პროფესორი და ეროვნული სამეცნიერო კვლევითი ცენტრისა და თალესის ჯგუფის ერთობლივი ლაბორატორიის სამეცნიერო დირექტორია. 2007 წელს ნობელის პრემიით დაჯილდოვდა ფიზიკის დარგში პეტერ გრიუნბერგთან ერთად.